Hawn nies li jħobbu jixtru minn fuq siti barranin għax Malta jista' jkun li ma jsibux il-prodott li jkunu jridu, imma x-xiri minn siti barranin huwa ta' ġid jew huwa ta' riskju kbir? Ix-xiri minn fuq siti barranin jsta' jsir għaliex il-pajjiż fejn wieħed joqgħod ma jkollux dan il-prodott jew inkella l-prezz fuq dawn is-siti jkun irħas. Meta jixtru minn fuq l-internet ikollhom għażla ferm ikbar minn fejn joqogħdu. Minn fuq l-internet jista' jkun hemm skont tajjeb ħafna, aħjar minn dak li jkollok f'pajjiżek. Xiri normali jsir billi toħroġ mid-dar tiegħek, imma jekk tixtri minn fuq l-internet toqgħod fid-dar tiegħek. Ix-xiri minn fuq l-internet qatt ma jista' jagħlaq mhux bħall-ħwienet ta' pajjiżek – jagħlqu meta jkun sar il-ħin. Is-sistema tal-Paypal hija sigura ħafna xħin tkun qed tixtri mill-internet. Mal-vantaġġi hemm ukoll l-iżvantaġġi tax-xiri minn siti barranin. Punt wieħed li ħafna nies jirrabjaw huwa d-dewmien tal-prodott li xtrajt. Trid toqgħod ħafna attent meta tagħti d-dettalji personali tiegħek għaliex dawn jistgħu jiġu użati ħażin. L-oġġetti li tkun xtrajt jistgħu jkunu mkissrin jew inkella ma jiġux u jżommu l-flus li tkun ħallast. Ħafna mill-prodotti ma jkollhomx garanzija. Xi kultant l-oġġett li tkun xtrajt jista' jiġi misruq jew ma jinsab qatt. Żvantaġġ kbir li għandu x-xiri minn fuq l-internet huwa li tonfoq ħafna flus u ħafna drabi tixtri ħafna affarijiet li ma jkollokx bżonnhom. Jien naħseb li x-xiri minn siti barranin hu tajjeb ħafna għax jista' jkollok affarijiet aħjar u differenti minn pajjiżek, imma importanti li tixtri biss dak li għandek bżonn għax inkella tispiċċa tonfoq ħafna aktar flus.
Il-vantaġġi u l-iżvantaġġi tax-xiri minn fuq siti barranin- Jeremy Desira 8B